Το **Παλάτι του Ήλιου - Κουμσουσάν** (κορεατικά: 금수산태양궁전), παλαιότερα γνωστό και ως **Παλάτι Μνήμης Κουμσουσάν** (금수산기념궁전), είναι το Μαυσωλείο των Κιμ Ιλ-σονγκ και Κιμ Τζονγκ-ιλ, που θεωρούνται **Αιώνιοι Ηγέτες** της Βόρειας Κορέας.

Το κτίριο βρίσκεται στα βορειοανατολικά της πόλης και πρωτεύουσας της Βόρειας Κορέας, Πιονγιάνγκ, και αποτελεί ένα από τα σημαντικότερα αξιοθέατα της χώρας.

Το παλάτι χτίστηκε το 1976, ως κυβερνητικό κτίριο: μέγαρο συγκέντρωσης (금수산의사당) και επίσημη κατοικία του Κιμ Ιλ-σονγκ. Μετά τον θάνατο του πατέρά του, όμως, ο Κιμ Τζονγκ-ιλ, το ανακαίνισε και το μετέτρεψε ολοκληρωτικά σε μαυσωλείο για αυτόν. Πιστεύεται ότι οι εργασίες για την αλλαγή της χρήσης του κτιρίου έφτασαν τα 100 εκατομμύρια δολάρια. Άλλες πηγές λένε ότι η αλλαγή αυτή κόστισε πολύ παραπάνω, ήτοι περίπου στα 900 εκατομμύρια δολάρια. Μέσα στο κτίριο, η σορός του Κιμ Ιλ-σουνγκ, βρίσκεται ξαπλωμένη μέσα σε μια γυάλινη σαρκοφάγο. Το κεφάλι του αναπαύεται επάνω σε ένα παραδοσιακό κορεατικό μαξιλάρι, ενώ το σώμα του είναι καλυμμένο με τη σημεία του Εργατικού Κόμματος Κορέας. Το 2011, όταν απεβίωσε και ο Κιμ Τζονγκ-ιλ, τοποθετήθηκε η σορός του σε ένα διπλανό δωμάτιο και εκτέθηκε με παραπλήσιο τρόπο, όπως ο πατέρας του.

Το κτίριο δεν είναι προσβάσιμο στους τουρίστες, αλλά μπορούν να εισέλθουν αν συνοδεύονται από διαπιστευμένους ξεναγούς του κράτους. Η φωτογράφηση, το κάπνισμα και η βιντεοσκόπηση απαγορεύοντα. Ωστόσο, απέξω ακριβώς υπάρχει μια μεγάλη πλατεία, η οποία είναι ανοιχτή και προσβάσιμη όλο το εικοσιτετράωρο. Το εν λόγω κτίριο, είναι το μεγαλύτερο μαυσωλείο αφιερωμένο σε κομμουνιστή ηγέτη στον κόσμο, καθώς η έκταση του φτάνει τα 10.700 τ.μ. Επίσης, είναι και το μοναδικό, το οποίο τιμά παραπάνω από 1 άνθρωπο. Το κτίριο είναι τόσο μεγάλο, με μερικούς διαδρόμους του να έχουν μήκος 1 χιλιόμετρο. Η ανατολική του και η βόρεια πλευρά του συνορεύει με τάφρο.

Παραπομπές
----------

1. ↑  «Kim Jong Il to be enshrined as "eternal leader"». *CBS News*. January 12, 2011.. Ανακτήθηκε στις January 12, 2011.
2. ↑  Burdick 2010, σελ. 100
3. ↑  Hassig 2009, σελ. 53
4. ↑  Kim 2001, σελ. 20
5. ↑  Kongdan 2000, σελ. 97
6. ↑  «First Western Tourists Inside Kim Mausoleum Describe "Surreal" Experience». NK News. Ανακτήθηκε στις 27 Σεπτεμβρίου 2013.
7. ↑  Willoughby 2008, σελ. 126
8. ↑  Mark Johanson (23 Ιανουαρίου 2013). «Kim Jong-il's Mausoleum, As Described By Its First Western Visitors». *International Business Times*. Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 14 Φεβρουαρίου 2013.
9. 1 2  Cha, Victor (2013). *The Impossible State: North Korea, Past and Future*. London: Vintage. σελ. 4. ISBN 978-0-099-57865-9.

Περαιτέρων μελέτη
-----------------

* *Kumsusan Palace of the Sun* (PDF). Pyongyang: Foreign Languages Publishing House. 2016. No. 683203.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παλάτι του Ήλιου Κουμσουσάν** |


|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Παλάτι του Ήλιου Κουμσουσάν** |

* Kim Il Sung-Kim Jong Il Foundation Αρχειοθετήθηκε 2016-05-07 στο Wayback Machine. at Naenara
* 360-degree panorama image at DPRK 360
* In-depth tourist visit at Earth Nutshell

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2001003787

 |

 |